
VILNIAUS LOPŠELIO-DARŽELIO “OBELĖLĖ”
UGDYMO PROCESO ORGANIZAVIMO NUOTOLINIU BŪDU 
TVARKOS APRAŠAS

I SKYRIUS
BENDROSIOS NUOSTATOS

1. Vilniaus lopšelio-darželio ,,Obelėlė“ ugdymo proceso organizavimo nuotoliniu būdu tvarkos aprašas (toliau – Aprašas) nustato ugdymo proceso organizavimo nuotoliniu būdu tvarką Vilniaus lopšelyje-darželyje ,,Obelėlė“ (toliau – Darželis), iki bus atnaujintas įprastas ugdymo procesas. 
2. Esant koronaviruso grėsmei, nuotoliniu būdu Darželis gali ugdyti vaikus nepriklausomai nuo to, ar šis būdas yra įteisintas įstaigos nuostatuose, ar ne. Laikinai organizuojant ugdymą nuotoliniu būdu, ugdymo sutartys nekeičiamos. 
3. Darželis pasirengia ir pateikia aiškią informaciją apie ugdymo organizavimą nuotoliniu būdu bei kontaktus, kuriais galėtų gauti pagalbą vaikai, jų tėvai (globėjai, rūpintojai), mokytojai. 

II SKYRIUS
PASIRENGIMAS ORGANIZUOTI UGDYMO PROCESĄ NUOTOLINIU BŪDU

4. Siekiant pasirengti ugdymo procesą organizuoti nuotoliniu būdu, Darželis: 
4.1. įsivertina Darželio pasirengimą dirbti nuotoliniu būdu: technologines galimybes, turimas skaitmenines priemones, mokytojų kompetenciją, ugdytinų amžių ir jų aplinkos socialinę ekonominę padėtį. 
4.2. įvertina, ar visi vaikai, mokytojai gali turėti prieigą prie pasirinktos programinės ar skaitmeninės įrangos ugdymuisi nuotoliniu būdu, susitaria dėl galimų šios problemos sprendimo būdų. 
4.3. susitaria: 
4.3.1. dėl nuotolinės ugdymosi aplinkos: kokia aplinka bus naudojama komunikuojant mokytojams ir vaikams, kaip bus prisijungiama prie jos, kaip bus užtikrinta asmens duomenų apsauga: el.paštu, uždarose ,,Facebook“, ,,Viber“, ,,Messenger“ grupėse telefonu, trumposiomis žinutėmis; 
4.3.2. dėl ugdymo organizavimo: kaip bus skiriamos ugdymosi užduotys, kaip teikiama teorinė ir kita ugdymui(si) reikalinga medžiaga ar informacija, kiek vaikai turės skirti laiko užduotims atlikti, kaip suteikiamas grįžtamasis ryšys ugdytiniams, jų tėvams (globėjams, rūpintojams) ir fiksuojami įvertinimai ir pan.; 
4.3.3. dėl vaikų, turinčių specialiuosius ugdymosi poreikius, ugdymo specifikos ir švietimo pagalbos teikimo; 
4.3.4. dėl bendravimo su vaikais ir jų tėvais (globėjais, rūpintojais) būdų, informavimo priemonių ir kanalų (pvz, internetiniai seminarai, skambučiai, laiškai ir kt.); 
 




III SKYRIUS
NUOTOLINIO UGDYMO VYKDYMAS

5. Mokytojai ir vaikai turi turėti galimybę prisijungti prie nuotolinio ugdymosi aplinkos iš namų.
6. Ugdymo(si) vaizdo medžiaga, veiklos užduotys siunčiamos, talpinamos (grupių bendruomenių bendru susitarimu) į susikurtas uždaras bendravimo platformas;
7. Mokytojas užtikrina, kad nuotolinio darbo metu jis būtų pasiekiamas  asmeniniu mobiliuoju telefonu bei elektroniniu paštu (pirmadienį – penktadienį, nuo 8 val. iki 15 val.) tėvų bendruomenei, administracijai. 
8. Už darbo nuotoliniu būdu rezultatus mokytojas atsiskaito tiesioginiam vadovui kiekvieną penktadienį, siunčia refleksijas, savaitės veiklos planus.
9. Meninio ugdymo mokytojas, neformaliojo švietimo mokytojas fiziniam lavinimui ir socialinis pedagogas bendradarbiauja su grupių mokytojais, į savo planus talpina, persiunčia tėvams specialistų pasiūlytas ugdymo(si) veiklas, užduotis.
10. Pagalbos vaikui specialistai konsultuoja mokytojus, tėvus/globėjus el.paštu: rastine@obelele.vilnius.lm.lt

IV SKYRIUS
REKOMENDUOJAMI NAUDOTI SKAITMENINIAI IŠTEKLIAI IR KITA PAGALBA

11. Ugdymo programos įgyvendinti, rekomenduojama pasinaudoti esamu visoms ugdymo įstaigoms laisvai prieinamu nacionaliniu skaitmeniniu ugdymo turiniu: 
11.1. Emokykla (http://lom.emokykla.lt/public/) – skaitmeninių priemonių paieška; 
11.2. Ugdymo sodas (https://sodas.ugdome.lt/mokymo-priemones) – mokymosi medžiagos (lietuvių kalbos ir literatūros, matematikos, gamtos, socialinių ir kitų mokslų) saugykla, kurioje mokymosi medžiaga prieinama visiems mokiniams, mokytojams ir tėvams; 
11.3 projekto „Mokyklų aprūpinimas gamtos ir technologinių mokslų priemonėmis“ medžiaga (http://www.vedlys.smm.lt/);
11.4. Pedagogas.lt (https://www.pedagogas.lt/) – nuotolinio mokymo(si) platforma, skirta pedagogų kvalifikacijai tobulinti. 
12. Nuorodos į kitą metodinę medžiaga nuotoliniam mokymui pagal dalykus bus nuolat atnaujinama ir pateikiama Nacionalinės švietimo agentūros interneto svetainėje (https://www.nsa.smm.lt/nuotolinis). 
13. Rekomenduojama taip pat naudotis laikinai laisvai prieinamu įvairių įmonių siūlomu skaitmeniniu turiniu. 

